Sadio Mane

Sadio Mane (1992-yil 10-aprelda tugʻilgan) —  senegallik professional futbolchi, Premyer Liga klubi boʻlgan  Liverpul va  Senegal terma jamoasida hujumkor qanot yarim himoyachisi sifatida oʻynaydi. Mane 2019-yilgi Oltin toʻp uchun kurashda toʻrtinchi oʻrinni egalladi va FIFAning eng yaxshi erkaklar oʻyinchisi mukofotida Mane 2019-yilda beshinchi va 2020-yilda toʻrtinchi oʻrinni egalladi.

Mane professional faoliyatini 19 yoshida  Fransiya Liga 2 ning Metz klubida boshlagan, biroq u bir mavsumdan soʻng 2012-yilda  4 mln yevro evaziga Avstriyaning  Red Bull Zalsburg  klubiga oʻtgan. 2013-14 yilgi mavsumda  Red Bull Zalsburg  bilan liga va kubokni yutgan. Oʻsha yoz oxirida Mane Angliyaning  Sautgemton  klubiga rekord darajadagi  11,8 mln funt sterling evaziga oʻtdi.  Sautgemton  klubida 2015-yilda Aston Villa ustidan 6:1 hisobida gʻalaba qozongan oʻyinda 176 soniyada urilgan eng tezkor xet-trik boʻyicha Premyer liganing yangi rekordini oʻrnatdi

Mane 2016-yilda  34 mln funt sterling evaziga Premer liga ning boshqa jamoasi  Liverpul bilan shartnoma imzolagan edi. U jamoaga 2018 va 2019-yillarda UEFA Chempionlar Ligasi finaliga chiqishga yordam berdi va 2019-yilda gʻalaba qozondi. U shuningdek, 2018-19 yilgi mavsumni liganing eng yaxshi toʻpurari sifatida yakunlanib, Premer liganing "Oltin butsasi"ni qoʻlga kiritgan. Keyin Mane 2019-20 Premyer ligada gʻalaba qozonish orqali  Liverpul ning 30 yillik yomon natijalarini tugatishga yordam berdi. 2021-yil oktabr oyida u Premyer ligadagi 100-golini urdi va bu marraga erishgan uchinchi afrikalik boʻldi.

Dastlabki yillar 
Mane Sediu shahrida tugʻilgan. Bambali qishlogʻida oʻsgan. Uyda butun ulkan oila yashagan — 10 kishi, shuningdek amakisini bolalari bilan. Bolaligidan u barcha boʻsh vaqtini futbolga bagʻishlagan. Uning otasi, mahalliy masjidning imomi, oʻgʻlining futbolchi boʻlishini istamadi. Boʻlajak yulduzning ota-onasi, Mane maktabni bitirishi kerak deb hisoblashgan. Biroq, Sadio koʻpincha futbol uchun darslarni tashlab ketardi.

Mane 15-yoshga toʻlganida, uning qarindoshlari taslim boʻlishdi va bolaning amakisiga uni Dakarga — mahalliy „Génération Foot“ futbol akademiyasiga koʻrishga olib borishga ruxsat berishdi. Bu senegallik uchun omadli chipta edi. Sadioning oilasi kambagʻal edi, shuning uchun u Dakar akademiyasiga koʻrish uchun kelganida, u yirtilgan etik kiygan va yirtiq shim kiygan edi. Biroq, bu uning hech qanday muammosiz jamoada boʻlishiga toʻsqinlik qilmadi. 2009-yilda uni Afrikada faol ishlagan frantsuz „FC Metz“ skautlari koʻrishdi. 17-yoshida „FC Metz“ yoshlar jamoasining asosiy bombardiri boʻlib, keyingi mavsumda birinchi jamoaga qoʻshildi.

Jamoalardagi faoliyati

Liverpul 

2016-yilning 28-iyunida Mane  34 funt sterling evaziga  Liverpul ga besh yillik shartnoma asosida oʻtdi. Transfer narxi uni oʻsha paytda tarixdagi eng qimmat afrikalik futbolchiga aylantirdi. 14-avgust kuni u „qizillar“ safida Premyer ligadagi debyutini oʻtkazdi va „ Arsenal“ ga qarshi safarda 4:3 hisobida gʻalaba qozongan oʻyinda toʻrtinchi golni kiritdi. Yelkasidagi yengil jarohat tufayli  Liverpulning „Byornli“dagi magʻlubiyatini oʻtkazib yuborgan Mane Liga kubogida " Byorton Albion "ga qarshi oʻyinda asosiy tarkibga qaytdi va u 5:0 hisobidagi gʻalabada ikkita golli uzatmani amalga oshirdi.
2022-yilning 10-aprelida, yaʼni 30 yoshga toʻlgan kuni Mane  Manchester Sitiga qarshi safarda 2:2 hisobidagi durang oʻyinda Liverpulning golini urdi. Shundan soʻng Mane 16-aprel kuni Angliya kubogi yarim finalida  Uembli stadionida  Manchester Siti darvozasiga ikkita gol urib, 3:2 hisobida gʻalaba qozonib,  Liverpulga 2012-yildan beri ilk bor Angliya kubogi finaliga chiqishga yordam berdi va finalda gʻalaba qozondi.

Bavariya 
2022-yil 22-iyun kuni rasmiy ravishda „Bavariya“ ga oʻtdi. Transfer summasi 32 million yevroni tashkil etdi, shuningdek, oʻtkazilgan oʻyinlar uchun 6 million yevro bonus va klubda oʻyinchi tomonidan muayyan yutuqlarni amalga oshirish uchun 3 million yevro olish imkoniyati mavjud.

Terma jamoa 
Mane 2012-yilgi Olimpiada turnirida  Senegal terma jamoasining bir qismi boʻlgan, chorak finalda qoʻshimcha vaqtdan soʻng 4:2 hisobida yakuniy chempion Meksikaga yutqazgan. 2021-yil Afrika Millatlar Kubogida Mane  Senegal terma jamoasi safida birinchi marta musobaqada gʻolib chiqdi.  Misrga qarshi finalda u  Liverpuldagi jamoadoshi Muhammad Salohga qarshi oʻynadi. Kubokni qoʻlga kiritish uchun hal qiluvchi zarbani amalga oshirish bilan bir qatorda, Mane finalgacha uchta gol urdi, ikkita golli uzatmani amalga oshirdi va turnirning eng yaxshi futbolchisi deb topildi. 2022-yilgi Jahon chempionati saralashining uchinchi bosqichida u oʻz mamlakatini 2022-yilgi futbol boʻyicha jahon chempionatiga yoʻllanma olish uchun  Misrga qarshi umumiy hisobda 1:1 hisobida durang oʻynagan oʻyinda penaltilar seriyasida gʻalaba qozondi.

Shaxsiy hayoti 
Mane Allertonda yashash paytida ikki marta talon-taroj qilingan: 2017-yil noyabrda va 2019-yil fevralda. U amalda musulmon va vaqti-vaqti bilan har bir oʻyin boshlanishidan oldin duo qilayotganini koʻrishadi.

2019-yilda Mane oʻzining tugʻilgan Bambali qishlogʻiga maktab qurish uchun £250 000 ($319 103, €284 813) xayriya qildi. 2021-yilda u bambalida kasalxona qurish uchun £500 000 ($638 206, €561 987) xayriya qildi.

Yutuqlar 
Angliya  Liverpul
  Premyer Liga: 2019-20
  Angliya kubogi: 2021-2022
 Angliya Liga Kubogi: 2021-22
 UEFA Chempionlar Ligasi: 2018-19
 UEFA superkubogi: 2019
  FIFA Klublar oʻrtasidagi jahon chempionati: 2019;Senegal
  Afrika Millatlar Kubogi: 2021;

Manbalar 

 1992-yilda tugʻilganlar
 10-aprelda tugʻilganlar
Senegal futbolchilari
 Kishilar
 Yashayotgan insonlar
 Senegal
UEFA Chempionlar Ligasi gʻoliblari
2022-yil Oltin toʻp sovrini nomzodlari
2020-yil Oltin toʻp sovrini nomzodlari
2019-yil Oltin toʻp sovrini nomzodlari
2018-yil Oltin toʻp sovrini nomzodlari